b"\n_START_ARTICLE_\nTorrent de la Baga Cerdana\n_START_SECTION_\nOrigen\n_START_PARAGRAPH_\nEs forma per transformaci\xc3\xb3 de la riera de l'Om al sud-est de la Puntogaina, o del Pla de Puntogaina, i al nord-oest del Serrat de Baiones, al l\xc3\xadmit dels termes municipals de Moi\xc3\xa0 i de Monistrol de Calders.\n_START_SECTION_\nCurs\n_START_PARAGRAPH_\nDes d'aquest lloc, el torrent de la Baga Cerdana empr\xc3\xa8n per la vall de la Baga Cerdana, a migdia del Pla de la Puntogaimna, en direcci\xc3\xb3 a ponent per\xc3\xb2 decantant-se lleugerament cap al sud. Fa un meandre a l'entorn del Llosar, despr\xc3\xa9s del qual segueix un tros cap al nord-oest per, tot seguit, quan troba el Serrat de la Tirolena a ponent, trencar m\xc3\xa9s de 90\xc2\xb0 cap al sud. Al cap d'un breu tram, arriba a l'espectacular Salt de la Baga Cerdana, tamb\xc3\xa9 anomenat Salt de la Coma, des d'on, sempre cap al sud, continua cap a la Coma._NEWLINE_Passa a llevant d'el Pedregar, deixant a l'esquerra la Font Fresca, i, despr\xc3\xa9s de fer un darrer revolt, s'aboca en la Golarda al sud de la masia de la Coma."